als_Latn dik_Latn nus_Latn
Dashi
Për shumë arsye, muaji korrik në mënyrë zyrtare është fillimi i viti 2014. Deri tani, planetet që kanë qenë në prapavijë që prej muajit Janar deri në Qershor, kanë vënë në provë durimin tuaj dhe kanë sjellë vonesa e pengesa për planet tuaja. Dashi, më shumë se çdo shenjë tjetër, ka dëshirë të shohë progress në të gjitha çështjet, sepse ju udhëhiqeni nga Marsi luftarak. Këtë vit kjo gjë nuk u bë e mundur, kështu që ju desh te vepronit në mënyrë tjetër. Të luftonit kundër kushteve të pamundura me të cilat po përballeshit, mund të mos ketë patur efekt dhe ndoshta e kuptuat se kjo mund ti ketë përkeqësuar gjërat. Tani, në 1 Korrik, planeti i fundit- Mërkuri- do të hyjë në qarkullim. Mund tu thoni lamtumirë planeteve dhe pengesave që ata vendosën në rrugën tuaj. (Hërën tjetër që ju do të prekeni nga efektet e një planeti në prapavijë do jetë periudha nga 4 deri 25 Tetor, kur Mërkuri do të shkojë sërish në prapavijë.) Ndërkohë, ju keni kaq shumë gjëra të mrekullueshme që ju presin gjatë muajit korrik.
Lajmet emocionuese janë se planet i Jupiterit, dhënësi i dhuratave dhe fatit të mirë, do të hyjë në shenjën e Luanit në 16 Korrik, për herë të parë që nga viti 2003, për të mbushur plot me mirësi sektorin tuaj të dashurisë së vërtetë. Në vend që të vendosni karrierën tuaj përpara çdo gjëje dhe në qëndër të jetës tënde, siç keni bërë gjatë këtyre viteve, Jupiteri do tju bëjë që të vendosni çështjet personale mbi çdo shqetësim tjetër pune. Nëse nuk e keni gjetur akoma dashurinë tuaj të vërtetë, Jupiteri do veprojë si një mbles i vogël për tju bashkuar me dikë që është i duhuri për ju. Shenja e Luanit ka element zjarrin, ashtu si shenja juaj e Dashit, qe do të thotë se tani ju mund ti perftoni të mirat e Jupiterit me më shumë lehtësi. Ju duhet të bëni pjesën tuaj, pra të dilni dhe të argëtoheni me më shumë njerëz të rinj t6ë të gjitha kategorive dhe në më shumë aktivitete sociale. Shpesh ne mendojmë se e dimë kush është njeriu ideal për ne, kur ndodh që takojmë dikë që është komplet ndryshe nga imazhi ynë- rezultati shpesh herë i mbetet rastesise dhe kismetit tonë.
Nëse tashme e keni takuar dashurnë, lidhja midis jush do të bëhet më e fortë dhe më e ëmbël. Vizita e Jupiterit (planetit të përfitimeve të mëdha) në shenjën tuaj, po ndodh pas 12 vjetësh dhe ju do ta keni këtë privilegj për të paktën trembëdhjetë muaj, deri në 11 Gusht 2015. Të parët që do ta ndiejnë këtë vibracion të këndshëm planetar, do të jenë personat e shenjës së Dashit të lindur në muajin Mars, por të gjithë njerëzit e shenjës së Dashit, pavarësisht muajit që kanë lindur, do të përfitojnë nga energjia e artë ndërsa Jupiteri qarkullon rreth shenjës së Luanit.
Në sektorin e punës, Jupitori do të bëjë që të jeni shumë krijues, gjatë trembëdhjetë muajve në vijim. Nëse jeni në një punë, ku paguheni për idetë tuaja, apo jeni pjesë e një stafi krijues, por edhe nëse nuk është kjo situate, ju do të shquheni për ide novatore dhe kreative. Ky është viti ku ju mund të paraqisni idetë tuaja për projekte të ndryshme- bëhuni i guximshëm! Saturni që udhëheq shtëpinë tuaj të dhjetë të famës dhe nderimeve, do të hyjë në qarkullim direkt pas datës 20 Korrik. Ky planet ka qenë në prapavijë që prej datës 2 mars, kështu që nëse jeni përpjekur të gjeni një punë të re, ju mund të jeni ndier i frustruar nga mundësitë.Kthimi në fazën active të planetit të Saturnit, është një shënjë pozitive, që mund të tregojë se ju keni mundësi të rriteni në detyrë, të nënshkruani marrëveshje fitimprurëse, apo një projekt i juaji të aprovohet dhe të vihet në zbatim.
Dita më me fat e vitit për ju do të jetë 24 Korriku, kur Jupiteri do të takohet me Diellin. Përdoreni këtë ditë për të gjetur dashurinë tuaj ose për të festuar dashurnë që tashmë keni! Ju mund të planifikoni të udhetoni në një vend të bukur buzë detit, të qëndroni në një hotel të këndshëm dhe luksoz- kjo është një ditë për dashurinë dhe mirëqënien.
Një ditë tjetër shumë e rëndësishme do jetë Hëna e Re në sektorin tuaj të dashurisë, e cila do të shfaqet në 26 Korrik. Efektet e saj do të vazhdojnë edhe dy javë pas kësaj date. Ky do të jetë një nga momentet kryesore të vitit, ose për të gjetur dashurinë, ose për tu përqëndruar në dëshirën tuaj për të patur një fëmijë. Kjo Hënë e Re do të jetë pikënisja e konceptimit të një fëmije, ose nëse tashmë i keni fëmijët- do të kujdeseni në mënyrë të veçantë për një nga fëmijët tuaj, pavarësisht moshës që mund të ketë.
Përpara datës 16 Korrik, ju do të keni momente të shkëlqyera për të përmirësuar situatën e shtëpisë suaj. Nëse do të keni nevojë që të shisni, blini apo jepni me qera një hapësirë/ambient të caktuar, Hëna e Re që do të shfaqet në 27 Qershor (e cila do jetë e fuqshme edhe dy javët e para të Korrikut) sygjeron se oferta që po mendoni do të jetë me vlerë për tu marrë në konsideratë. Ju mund të negozioni për te, pasi shanset janë që të merrni rezultate të kënaqshme për ju. Pas mesit të muajit, Afërdita do të kalojë katër javë në sektorin tuaj që mbulon shtëpinë, duke filluar që prej 18 Korrikut deri në 12 Gusht- një kohë ideale kjo për të kompletuar banesën tuaj.
Kohët e fundit, planeti Mars ka qenë në pozicion kundërshtar me Diellin për muaj me rradhë, që prej 7 dhjetorit, por do largohet përfundimisht nga Shenja e Peshores në 25 Korrik. Kjo ka qenë një periudhë e gjatë dhe e vështirë për ju, pasi ju ka imponuar të punoni në grup dhe të jeni bashkëpunues, në vend që të ishit drejtuesi dhe “ylli i shfaqjes”, siç ju pëlqen të jeni. Por, kjo ishte e vetmja mënyrë që ju ti përballonit këto muaj të vështirë. Tani kjo do të ndryshojë.
Në 25 Korrik, planeti që udhëheq shenjën tuaj, Marsi, do të pozicionohet tek shenja e Akrepit, duke ju bërë më të përqëndruar së çështjet e financave, prej 25 Korrikut deri në 13 Shtator. Ju do të jeni më të vendosur se kurrë që të gjeni mënyra për të rritur të ardhurat tuaja. Ndoshta do të shihni planet tuaja financiare, për të përmirësuar ndonjë gjë, apo edhe për ta hequr fare dhe krijuar një të ri. Mundësitë janë që jut ë aplikoni për një kredi të re, overdraft apo të aplikoni për bursë studimesh. Nëse ju plotësoni kriteret për të përfituar pagesë papunësie apo ish-bashkëshorti juaj, ju detyrohet para, ju do të bëni kërkesë për këto të ardhura që ju takojnë. Ju do ta ndieni këtë lëvizje të Marsit te Akrepi, si të jetë një fllad i freskët, i cili do tju lejojë të bëni progress në marrëdhënien tuaj, por edhe në çështjet e financës, gjë që ju nuk keni patur mundësi ta bëni më parë.
Pra, i dashur Dash, muaji korrik do tju ndihmojë të ktheni faqe në pothuajse çdo aspect. Ditët e vështira duket se kanë mbaruar për ju!
Demi
Nëse jeni entuziast në lidhje me shkrimin e një libri apo skenari, apo shpresoni që të keni hapësirën tuaj për të shkruar në ndonjë nga gazetat/revistat kryesore të qytetit tuaj, duhet të veproni shpejt dhe ti dërgoni një letër apo kërkesë kryeredaktor të gazetës apo producentit të televizionit që aspironi. Jupiteri do të largohet nga shenja e Gaforres dhe nga sektori juaj i komunikimit më 16 korrik, për tu kthyer sërish pas një dekade. Hëna e Re në 27 qershor, që u shfaq vetëm pak ditë para fillimit të korrikut, mund tju ndihmojë që të merrni vëmendjen që ju duhet dhe idetë tuaja të merren në konsideratë,të respektohen dhe të paguhen.
Dy javët e para të korrikut do të jenë ideale për udhëtime dhe do të jetë një kohë e shkëlqyer për ju që të planifikoni një largim të shkurtër në një vend bregdetar, afër shtëpisë suaj. Me gjithë këta yje shkëlqyes që keni, pushimi juaj ka të ngjarë të jetë mbretëror dhe koha që do kaloni larg shtëpiës do të jetë kaq hyjnore, saqë ju mund të ndiheni sikur keni rilindur në një version më të mirë. Jupiteri do të mbikqyrë udhëtimin tuaj, kështu që do të ishte mëkat ta humbisni këtë mundësi të artë për të pushuar, sepse do ti gëzoheni në maksimum. Nëse ju dëshironi të shkoni në një vend më të largët, Hëna e Plotë më 12 korrik do të sjellë përfitime të mahnitshme gjithashtu. Mundohuni të udhëtoni tani,sepse një prirje e re që do të vijë në gjysmën e dytë të korrikut,ka të ngjarë t’ju mbajë më afër shtëpisë.
Kjo prirje e re përfshin lëvizjen e Jupiterit, dhënësit të dhuratave dhe fatit të mirë, drejt sektorëve të shtëpisë, pronave dhe familjes. Kjo pjesë e kartelës suaj yjore do të përfaqësojë thelbin e lumturinë tuaj dhe fatin e madh për gati trembëdhjetë muajt që do të vijnë, nga 16 korrik 2014 deri më 11 gusht 2015. Endrra juaj që lidhet me shtëpinë, tani ka një mundësi të shkëlqyer të kthehet në realitet. Ju mund të shpresoni që të bleni një shtëpi, ose të shisni një të tillë, apo të rinovoni dhe rimobiloni ambientin ku jetoni në mënyrë të plotë. Ju mund të vendosni që të filloni punimet për një rinovim total, ose të bëni ndryshime të pjesshme. Pavarësisht se çfarë niveli do jenë ndryshimet në shtëpinë tuaj, me Jupiterin që kujdeset për shtëpinë dhe pronën tuaj, ju do të jeni të kënaqur me rezultatet dhe do të doni të ftoni miqtë për të parë dhuntitë tuaja për të dekoruar.
Ju do të keni fat të mirë me mbarëvajtjen e shtëpinë ose pronës suaj, por gjithashtu do të jepni dhe merrni një mbështetje të pazakontë nga ana e familjes suaj, sidomos nëna apo babai juaj. Nëse njëri nga prindërit tuaj ka qenë i sëmurë, ju do t ëlumturoheni kur të arrini të gjeni ndihmën mjekësore më të mirë të mundshme, sepse ata do të favorizohen nga rrezet e arta të Jupiterit. Në fillim të muajit, motra, vellai, apo ndonjë kushëri i afërt juaji, mund t'ju ndihmojë me këshilla apo duke ju prezantuar me dikë me influencë, i cili do t'ju ndihmojë me një projekt të fushës së komunikimit.
Rrethojeni me të kuqe në kalendar, datën 24 Korrik- dita më e mirë e vitit- e shkëlqyer për marreveshjet që lidhen me shtëpinë, familjen apo pronat- për 12 vitet e fundit!
Po kaq e adhurueshme, me një kohëzgjatje më të gjatë për progres, do të jetë Hëna e Re e 26 Korrikut- Hëna e Re më e mirë e këtij viti për ju. Në ditët që pasojnë këtë Hënë të Re, në qoftë se keni nevojë të merreni me mundësitë tuaja në lidhje me pronën, filloni ta bëni këtë vetëm pasi të shfaqet Hëna e Re. Shikoni për mobilje të reja apo me cilësi të mirë; bleni produkte elektronike (tani që Mërkuri u fut në qarkullim më 1 korrik, jepini atij pak kohë sa të rregullojë orbitën e tij). Ju tani mund të gjeni shokun e përshtatshëm për të ndarë shtëpinë, bojaxhiun e duhur për ta lyer, arkitektin e përkryer për ta rinovuar, ose dikë tjetër për t'ju ndihmuar me shtëpinë tuaj.
Nëse jeni në një lidhje, marrëdhënia juaj do të jetë në fokusin tuaj kryesor, që prej momentit që planeti Mars do të lëvizë drejt shenjës të Akrepit dhe do të qëndrojë aty nga 25 korrik deri më 13 shtator. Nëse po dilni me një partner serioz, ju mund të vendosni të angazhoheni më tepër dhe ta çoni lidhjen në një nivel që e mendoni më të përshtatshëm për ju të dy. Nëse jeni i martuar, ju tani mund të përqëndroheni shumë më tepër tek partneri juaj, ndoshta se ai/ajo ka shumë lajme të reja ne jetij e tij/saj, ose për shkak se keni vështirësi për tu marrë vesh me njëri tjetrin. Afërdita në shenjën e Gaforres do të punojë që të krijojë një ndërveprim të qetë dhe në qoftë se ju udhëtoni në një vend të bukur së bashku, në gjysmën e parë të korrikut, ju do të zbuloni se do ta keni më të lehtë ti zgjidhni pikëpyetjet tuaja, larg rutinës së përditshme.
Binjakët
Ky vit mund tju ketë provuar se siguria financiare nuk është vetëm një ëndërr, por edhe një mundësi e arritshme. Që kur Jupiteri, dhënësi i dhuratave dhe fatit, hyri te shenja e Gaforres dhe te shtëpia juaj e dytë e të ardhurave të fituara në qershorin e kaluar (2013), ju keni marrë vibracioneve shumë pozitive në lidhje me shpërblimet financiare. Ju mund të keni zbuluar se ishte e arritshme të kërkonit dhe merrnit një pagë mbresëlënëse, ose në qoftë se jeni i vetë-punësuar, keni qenë në gjendje të tërheqnit disa nga klientët me në gjendje të mirë financiare. Ju keni qenë si një magnet parave këtë periudhë, pasi mund të keni qenë në gjendje të negocioni me bankën tuaj për një kredi të leverdishme për shembull. Nëse keni dashur të hapni një biznes tuajin, shanset kanë qenë që investitorët të ishin të interesuar për idetë tuaja dhe shanset kanë qenë që ju ti keni nxjerrë paratë që ju nevojiteshin për të filluar. Brenda kësaj periudhe të mrekullueshme, ju mund të keni qenë në gjendje të paguanit borxhin dhe ende të kishit para për gjërat e dëshiruara.
Megjithatë, në qoftë se ju mendoni se mund ti kishit bërë më mirë gjërat në sektorin financiar, këtë muaj ju do të keni një shans të dytë për të shënuar një fitore. Hëna e Re që u shfaq në 27 qershor, do tju japë një mundësi financiare për ju, edhe njehrë të fundit, përpara se Jupiteri do të lëvizë drejt një shenje tjetër të zodiakut, në mes të korrikut. Ju duhet të jeni i shpejtë për të caktuar takime dhe i guximshëm për të kërkuar atë që ju takon. Kërkoni rritje rroge në javën e parë të korrikut (nëse është e mundur) dhe nëse jo, prisni deri të hënën ose të martën e javës në vijim për ta bërë këtë kërkesë. Në astrologji, data e fillimit është me rëndësi jetike, sepse është momenti kur ju mbillni farën. Bejeni këtë në fillim të korrikut, duke shmangur stuhitë kozmike të datës 4 korrik dhe 8 korrik. Me kujdesin e duhur, do të shikoni sesi fara juaj do të bëhet një bimë e lartë që do rritet me shpejtësi drejt qiellit.
Pasi Jupiteri do të shkojë drejt shenjës së Luanit në 16 korrik, ky planet i përfitimeve të mëdha, që është nën “ pronësinë” e Binjakëve dhe sundon shtëpinë e komunikimit, transportit dhe negociatave. Këto janë talentet që Binjakëve u janë dhënë me bollëk dhe tani me Jupiterin, planetit që na jep "me bollëk" gjërat që i kemi dëshiruar dhe imagjinuar, i cili po hyn në sektorin e tretë të shenjës suaj, ju do të keni mundësinë që të nxirrni flori nga talentet tuaja. Ju mund të punoni në fushën e botimeve, internetit, transmetimit, telekomunikacionit si dhe mund të shkruani,përktheni, redaktoni, publikoni,shisni apo të merreni me promocion. Ju gjithashtu mund të aktroni, recitoni, të merrni pjesë në shfaqje të ndryshme dhe kudo të jeni do të shkëlqeni.
Dita juaj më me fat e vitit do të jetë 24 korriku, kur Jupiteri do të takohet me Dielli në shenjën e Luanit dhe do të ndriçojë të gjitha fushat e lartpërmenduar. Është dita e përkryer për të bërë një intervistë punë, për të prezantuar nje projekt tuajin apo për të nënshkruar një kontratë të rëndësishme. Dita tjetër që do të meritojë një yll të artë në kalendarin tuaj do të jetë 26 korrik, ku Hëna e Re në sektorin tuaj të komunikimit,do të përsosi fillimin e projekteve të reja me qëllimin për të bërë para.
Këtë muaj, Mërkuri nuk do të jetë më në prapavijë, kështu që ju do të shihni që ritmi juaj do të shpejtohet. Marsi do të shkojë drejt nje shenje tjetër për herë të parë që prej 7 dhjetorit të vitit të kaluar -tek Akrepi. Kjo do të jetë një kohë kur ju mund të merreni me të gjitha llojet e problemeve shëndetësore dhe ndoshta edhe të dyfishoni përpjekjet tuaja për të patur një rregjim shëndetësor më të mirë. Ky trend do të zgjasë nga 25 korrik deri më 13 shtator dhe përfaqëson momentin më të rëndësishëm për përmirësimin e çështjeve të shëndetit. Filloni të caktoni takimet e duhura me doktorët përkatës dhe të bëni të gjitha kontrollet dhe analizat rutinë, për të parandaluar çdo problem të mundshëm shendetësor. Duke patur edhe planetin e Saturnit në të njëjtin sektor, do të keni mundësi që të humbisni peshë, nëse kjo është një nga qëllimet tuaja. Në të njëjtën kohë, ju do të jeni shumë i zënë me punë, kështu që pushimet verore duken jashtë planeve tuaja per muajin korrik dhe gusht. Puna juaj mund të jetë sezonale, kështu që ju mund ta keni ditur këtë lajm. Gjithsesi, duhet të jeni i kënaqur që jeni kaq shumë i kërkuar, i dashur Binjak.
Gaforrja
Jupiteri ju ka kurorëzuar ju, e dashur Gaforre, si favoritin qiellor,në qershorin e kaluar (2013) dhe që atëherë, ju keni qenë shenja më e përkëdhelur e zodiakut. Ju keni takuar shumë njerëz gjatë dymbëdhjetë muajve të fundit dhe shumë nga të njohurit tuaj të rinj dhe miqtë tuaj kanë luajtur (dhe do të vazhdojnë të luajnë), shumë të rëndësishëm në të ardhmen tuaj. Në fakt, në mesin e fytyrave të shumta që keni takuar, ju mund të keni njohur edhe dashurinë tuaj të vërtetë.
Periudha e mesit të 2013 deri në mes të 2014,ishte një fazë e rëndësishme për ju dhe ju nuk mund ta shihni këtë, derisa të ktheni kokën pas dhe të reflektoni për gjithçka ka ndodhur. Ju do ta mbani kurorën edhe për dy javë më shumë, deri në16 korrik. Për tu siguruar që këto dy javët e fundit do të jenë më të mirat për ju, Jupiteri, dhënësi i dhuratave dhe fatit, do ta mbaje Hënën e Re në shenjën e Gaforres (shfaqur në 26 Qershor dhe ende e fortë në gjysmën e parë të korrikut), për tu siguruar që ju ende do të keni një kohë të veçantë, pjellore për të mbjellë më shumë fillime. Jupiteri nuk do të kthehet më në shenjën e Gaforres deri në vitin 2025, kështu që ndërsa e keni ende planetin e fatit të mirë shenjën tuaj, fati vjen më lehtë – përfitoni sa më shumë prej tij!
Duke qenë se takimi tjetër i Jupiterit me Luanin do të sjellë përfitime financiar për ju,do tju këshilloja që të filloni të krijoni idenë tuaj për të fituar që në dy javët e para të muajit korrik. I gjithë fitimi juaj financiare për vitin në vijim, do të lidhet me projektet që ju keni paraqitur prej fundit të qershorit 2013 deri në mes të korrikut 2014. Kjo është arsyeja pse është e rëndësishme që të vazhdoni përpjekjet për të hedhur hapat e parë të rëndësishëm drejt arritjes së një qëllimi të madh. Këto data nuk janë të rastësishme – veproni me mençuri në dy javët e para, për të rritur të ardhurat tuaja më vonë.
Një lajm shumë i mirë ka të bëjë me lëvizjen e Marsit (25 korrik deri në 13 shtator) drejt shenjës së ujit të Akrepit, e cila kombinohet shumë bukur me shenjën tuaj. Marsi ka qenë pozicionuar për një kohë të gjatë te shenja e Peshores, shenjë ajri; një vend ky i vështirë për të mirëpritur planetin Mars; dhe kjo ka qene për një periudhë relativisht të gjatë, që prej 7 dhjetorit. Duke qëndruar te Peshorja, Marsi praktikisht ju ka detyruar që të përqëndroheni te shtëpia dhe familja juaj. Tani që kjo fazë po mbaron, ju do të vini re një zbutje të presionit mbi ju.
Marsi do të lëvizë drejt shtëpisë tënde të pestë të dashurisë së vërtetë nga data 25 korrik deri në 13 shtator, duke e mbushur jetën tuaj me dashuri të ëmbël dhe romancë të ngrohtë, tamam si stina e verës që po kaloni (në vendet e hemisferës veriore). Për ta ndihmuar këtë situatë që të zgjasë më tepër, Afërdita, planeti i bukurisë dhe magnetizmit, do të vizitojë shenjën e Gaforres nga data 18 korrik deri në 11 gusht. Ky është një sinjal për ju, që tju nxisi që të frekuentoni palestrën, qendrat estetike dhe ato të masazheve, si dhe për të zgjedhur një garderobë të re për sezonin që vjen. Pasi të jeni marrë seriozisht me pamjen tuaj, dilni jashtë dhe zbuloni se çfarë mund tju ofrojë bota - të gjetur se çfarë bota ka për të ju ofrojnë - ky do të jetë momenti juaj, e dashur Gaforre, për të takuar personin ideal për ju, ose për ta forcuar më shumë lidhjen me atë që tashmë dashuroni. Nëse ju keni mundësi të udhëtoni në një qytet të huaj ose ishull këtë muaj, shkoni - do të kaloni një kohë të mahnitshme, pavarësisht se në cilen javë niseni. Nuk ka dyshim për këtë, Korriku do të ndryshojë çdo gjë për ju - dhe gjithçka do të jetë për mirë!!
Luani
I dashur Luan, pasi të mbarojë ky muaj, ju do ta mbani kokën më lart dhe do të ndiheni më shumë i sigurt, sepse më 16 Korrik, Jupiteri, dhënësi i dhuratave dhe fatit, do të hyjë në shenjën e Luanit për herë të parë që prej periudhës 1 Gushtit 2002 deri në 27 gusht 2003. Cdo vit, Jupiteri zgjedh një shenjë tek e cila dërgon dhuratat e bollshme dhe fatin e madh, dhe këtë herë, Jupiteri do të zgjedh Luanin. Pas kësaj date, ju do të jeni mbreti i qiellit dhe shenjave të tjera të zodiakut. Jupiteri do t'ju sjellë shumë miq dhe të njohur të rinj dhe në mesin e atyre që do të takoni, ju mund të gjeni dashurinë tuaj të vërtetë në muajt e ardhshëm. Jupiteri i vendosur në një të shenjë të vetme është një aspekt jashtëzakonisht i rrallë dhe quhet si momenti më i mirë për të sjellë dashurinë e vërtetë.
Nëse ju tashmë jeni i dashuruar, kjo periudhë do tju afrojë më shumë me njëri tjetrin dhe do të kaloni më shumë kohë së bashku. Është shumë e mundshme që ju të shkoni në një udhëtim të largët me partnerin tuaj në muajt e ardhshëm. Jupiteri është sundimtari i sektorit tuaj të dashurisë së vërtetë, kështu që kjo tregon se ju do të keni dyfish fat të mirë në çështjet e zemrës dhe për konceptimin e një fëmijë. (Nëse keni patur probleme, takoni një specialist këtë muaj.) Gjithashtu, shëndeti juaj ka të ngjarë të forcohet, ju do të jeni më optimist dhe ju do të keni mundësi për të udhëtuar të pakten në një qytet të huaj në vitin e ardhshëm.
Oferta nga drejtime të ndryshme do tju vijnë, njëra më e mirë se tjetra. Instinkti juaj mund të jetë për të pranuar çdo mundësi që ju është ofruar, por ju duhet të jeni selektiv në mënyrë që mos ta shisni veten lirë. Viti që vjen do të varet shumë nga cilësia e veprimeve që ju do të ndërmerrni, jo nga sasia e projekteve që do të grumbulloni. Qëllimi juaj duhet të jetë shumë i saktë, pasi nuk do të keni mundësi të tillë për vite me rradhë. Për ta bërë sa më të gjatë epokën e artë të Jupiterit në shenjën tuaj të Luanit, ju duhet të jeni shumë i qartë për atë që ju dëshironi për të kryer në muajt e ardhshëm. Fuqia e yllit tuaj është aq e fortë tani, saqë ju mund të ngrini në këmbë kombe me çështjen tuaj.
Dita më me fat e vitit do të bashkojë Diellin dhe Jupiterin në shenjën e Luanit, më datë 24 korrik. Çfarë ditë e artë që do të jetë! Kur keni nevojë për elementin e fatit, kjo është dita juaj e duhur! Nëse keni ditëlindjen atë ditë, apo në ditët afër kësaj dite do të thotë që gjithë viti do të jetë i mbushur me fat, sepse përkon me "kthimin diellor," që do të thotë, fjalë për fjalë, se Dielli kthehet në vendin që kishte gjatë lindjes tuaj, gjë që konsiderohet shumë e rëndësishme në sektorin e astrologjisë. Mjafton tju them, që ju do të jeni me shumë fat, më në fund!
Ju do të përjetoni akoma më shumë fat kur të shfaqet Hëna e Re në shenjën e Luanit, më 26 korrik. Një Hënë e Re hap një portal energjie dhe kjo Hënë e Re do të qarkullojë në afërsi të Jupiterit, duke e bërë akoma më të veçantë për ju këtë periudhë. Ky është momenti për të hedhur themelet, për të materializuar ëndrrën tuaj të dashur. Ju do të keni dhjetë ditë gjatë të cilave do të mbillni farën tuaj të parë. Sipas astrologjisë, më shumë rëndësi ka faza e fillimit të një proçesi, sesa përmbushja e qëllimit që keni vendosur.
Mesa duket, ju keni udhëtuar shumë gjatë muajve të fundit, që kur Marsi hyri në shenjën e Peshores më 7 dhjetor. Ndoshta ju duhet të takonit një klient në një qytet tjetër, ose të shkonit tek një i afërmi juaj. Tani Marsi do kalojë në një shenjë tjëtër të zodiakut, më 25 korrik. Ky planet i Marsit do të vë një pjesë të madhe të theksit në një çështje që lidhet me shtëpinë apo familjen (e mbartur që nga fundi i tetorit të vitit 2012). Pyetja që keni në mendje duket se kërkon kohë për tu zgjidhur. Jini i duruar dhe vazhdoni të kërkoni për përgjigje, pasi ju jeni i favoriuar nga yjet dhe mund ti gjeni përgjigjet. Mesa duket, deri në fund të tetorit ose nëntorit, do ti keni përgjigjet që kërkoni.
Virgjeresha
Fillimi i korrikut do të sjellë një “stuhi” të mrekullueshme me ftesa sociale. Hëna e Re që ka ndodhur më 27 qershor, pak para fillimit të muajit korrik, hapi një portal për më shumë argëtim për ju. Nëse ju doni të pushoni me një mik/mikeshën tuaj, apo të shkoni në një udhëtim për të parë një shokun tuaj, koha ideale do të ishte gjysma e parë e korrikut. Romanca dhe dashuria do të jetë në ajër, kështu që jini i hapur ndaj njohjeve të reja, ndërkohë që me Neptunin në shenjën tuaj, ndoshta do tyë dëshironi të zgjidhni si vendpushim një vend bregdetar. Jupiteri është në ditët e fundit të qëndrimit të tij te shenja e Gaforres dhe nuk do të kthehet në këtë shenjë deri në qershor të vitit 2025, prandaj gëzojuni ndjenjës së miqësisë dhe shoqërisë, që ky planet i madh bujar mund të sjellë. Është shumë e mundshme që kjo tju bëjë të ndiheni komplet i ri.
Më 16 korrik, Jupiteri, dhënësi i dhuratave dhe fatit, do të vendoset në shenjën e Luanit dhe në shtëpinë tuaj të dymbëdhjetë, ku do të qëndrojë rreth trembëdhjetë muaj, deri më 11 gusht 2015. Kjo është shtëpia e fundit që do të qëndrojë Jupiteri, deri në një cikël i ri që do të fillojë kur Jupiteri të shkojë te Virgjëresha në gushtin e vitit tjetër. Zona e kartelës suaj që do të ndizet nga Jupiteri pas 16 korrikut, është e lidhur me shërimin, si emocional edhe fizik, kështu që ju do të keni një mundësi e madhe për të larguar çdo element që ka cënuar shëndetin tuaj mendor dhe fizik. Ju tani mund të merrni ndihmën e duhur nga profesionistët e fushës së mjekësisë dhe psikologjisë. Gjithashtu ju tani mund të luftoni për të kapërcyer ndonjë varësi që mund të keni nga ndonjë substancë e dëmshme që është futur në organizmin tuaj.
Gjithashtu, gjatëmuajve të ardhshëm, jumundtë shihnielementetë caktuar tëjetës tuajqë nuk janë mëproduktive, të këndshme, ose kanë humbur rëndësive e tyre, për t'i lënë vendmundësive të rejaqë do të zhvillohensapoJupiteri të hyjë në shenjën e Virgjëreshës, nëmes të2015.Një ngjarjekozmikekaq e madhesa ajoqë po vjennë gusht2015 deri në shtator të 2016,kërkon një përgatitje të veçantë-kjodo tëjetë hera e parë që Jupiteri hyn në shenjën e Virgjëreshësqë nga gushti i vitit 2003 deri në shtator të 2004. Tani varet nga ju sesi do ta menaxhoni situatën për të të gjithamundësitëe reja etë mëdha qëdotë vijnënë rrugën tuajvitin e ardhshëm. Ju nukmund të pranoni gjërat e reja, nëse jeta juaj është e tejmbushur, tamam si një dollap i stermbushur që sapo e hap të bien gjerat mbi kokë.
Jini të vëmendshëm në 24 korrik, pasi do të jetë një ditë e shkëlqyer për takime konfidenciale dhe bisedime strategjike. Të gjitha rezultatet do të jenë të mahnitëse, nëse vijnë nga një ditë kur Jupiteri takohet me Diellin! Kjo ditë meriton notën “10” edhe për takimet që kanë të bëjne me fushën e mjekësise .
Muajin e kaluar, Merkuri ishte në prapavijë, duke shkaktuar pengesa dhe vonesa në pothuajse çdo drejtim të mundshëm, por këtë muaj, më 1 korrik, Merkuri hyn në qarkullim. Ju tani mund të rifilloni negociatat dhe do të prisni të shihni progres në të gjitha aspektet. Pas datës 15 Korrik, Mërkuri do të lëvizë akoma më shpejt dhe do ta marrë veten plotësisht, madje do të jetë në formë më të mirë se në 1 korrik. Ju tani mund të nënshkruani kontrata, të bëni plane dhe blerje të mëdha, të sigurt që nuk do të hasni më vonesa dhe pengesa në të ardhmen. Nëse ju thjesht kishit për të vënë nënshkrimin tuaj në marrëveshjet e muajit të kaluar, ju mund të keni detyra të reja për të marrë në muajt e ardhshëm, kështu që mbajeni antenë tuaj lart.
Peshorja
Nëse e keni marrë seriozisht që të bëni progres dhe të ecni përpara në karrierën tuaj, ju duhet të përdorni energjinë e Hënës së Re të pozicionuar në sektorin tuaj të arritjeve (ajo që u shfaq në 27 Qershor), fuqia e të cilës do të zgjasë dy javët e para të korrikut. Planifikoni takimet tuaja, intervistat e puneës dhe prezantimet zyrtare në mënyrë të menjëhershme. Jupiteri, planeti i fatit të mirë dhe pasurisë, po bëhet gati të largohet nga sektori juaj professional në 16 Korrik dhe do të kthehet sërish në këtë sector në muajin Qershor të 2025. Ndonëse ju do të keni gjithmonë mundësi të reja për tu ngritur në karrierë gjatë viteve që vijnë, Jupiteri është sundimtari i pushtetit (madje mbulon edhe mrekullitë!) dhe mund ti bëjë gjërat që të ndodhin shpejt. Jupiteri do tju ndihmojë me shpirtin e tij bujar dhe mbështetes. Ky planet do të largohet nga sektori i dhjetë i prestigjit në 16 korrik, kështu që ju keni një mundësi të artë për të ecur përpara profesionalisht tani. Përdoreni këtë mundësi maksimalisht. Mbani mend se nuk është nevoja të gjeni një punë të re tani (nëse jeni pa punë mundeni), por ajo që dua tju thëm është se mund ta filloni këtë proçes që tani.
Shpenzimet tuaja do të fillojnë të rriten, sepse tani, planeti Mars do të vendoset në shtëpinë e dytë të shpenzimeve dhe fitimeve në 25 Korrik dhe do të qëndrojë deri në 15 shtator. Mund të keni një sërë shpenzimesh që po vijnë, siç mund të jenë për pushime vere, shkollim, rregullime në shtëpi, mobilje të reja, ose arsye të tjera. Planet ii Mërkurit ishte në prapavijë muajin e kaluar, kështu që ju ndoshta keni qenë aq të mençur sa ti keni shtyrë blerjet e mallrave elektronikë ose blerjet me vlera të mëdha. Mërkuri do të hyjë në qarkullim direkt në 1 Korrik dhe ky është një lajm i mirë- ska më arsye për të shtyrë këto blerje. Gjithashtu këtë muaj, Saturni, sundimatri i sektorit të shtëpisë suaj, do të jetë aktiv (pra nuk do të jetë më në prapavijë) në 20 Korrik. Ju ndoshta do të merrni një vendim të rëndësishëm që lidhet me shtëpinë tuaj gjatë shfaqjes së Hënës së Plotë, më 12 Korrik, sapo Saturni të hyjë në qarkullim. Gjërat janë të mirë vendosura këtë muaj dhe në shumë mënyra, ju do tju pëlqejë bërja e tyre me shpejtësi.
Sapo planeti i Jupiterit do të hyjë në shenjën e Luanit, në 16 Korrik (për të qëndruar deri më 11 gusht 2015) , një periudhë kjo prej gati trembëdhjetë muajsh; ky planet i madh i zgjerimit dhe lumturisë, do të sjellë mirësinë e tij në fushën e shoqërisë dhe argëtimit. Në muajt e ardhshëm, ju do të shihni se miqtë tuaj besojne tek ju dhe do të bëjnë gjithçka për tju ndihmuar kur të keni nevojë. Luani është shenjë e zjarrit, kështu që ndërthurret bukur me shenjën tuaj të ajrit- Peshoren. Jupiteri do të zgjerojë mundësitë tuaja me shpejtësi dhe ju do ti përthithni të mirat e Jupiterit më me lehtësi sesa kur Jupiteri ishte te shenja e ujit Gaforrja.
Ju do të njihni shumë njerëz të rinj nga të gjitha kategoritë dhe shumë prej tyre do të jenë tipa të suksesshëm. Gjykatës, profesorë, biznesmen dhe njerëz të tjerë të plotësuar profesionalisht, do të vijnë në jetën tuaj dhe do të jenë mjaft stimulues për ju. Ju do të bëheni më shumë social dhe kjo do tju pëlqejë jashtëzakonisht shumë, e dashur Peshore . Në të ardhmen, ju do ti zgjeroni kontaktet tuaja, prandaj sa herë që dilni nga shtëpia, merrni kartëvizitat tuaja me vete. Miqtë e tu, do tju ndihmojnë edhe nga ana financiare, duke ju dhënë kupona me të cilat përfitoni uljë në produkte të ndryshme dhe gjithashtu do tju mbështetsin duke ju dhënë referenca kur të keni nevojë për to.
Jini të vëmendshëm për një ngjarje shumë të rëndësishme sociale rreth datës 24 Korrik, kur një miku juaj, do të bëjë gjithçka mundet për tju ndihmuar. Kjo do të jetë dita juaj më me fat dhe ndodhta dita më e mirë e vitit 2014. Nëse jeni të angazhuar në çështje bamirësie apo sociale, ju do të arrini të fitoni një shumë impresionuese të ardhurash për ti përdorur për nismën tuaj.
Akrepi
Ju do të hyni në një nga periudhat më të bukura të jetës tuaj në fushën e karrierës, duke filluar këtë muaj, kur Jupiteri, dhënësi i dhuratave dhe fatit, do të pozicionohet në shenjën e Luanit më 16 korrik. Për herë të parë në një dekadë, ju do të keni mundësinë më të mirë të mundshme për tu rritur profesionalisht. Gjatë trembëdhjetë muajve që Jupiteri do të jetë në shenjën e Luanit, nga data 16 korrik 2014 deri në 11 gusht 2015, ai do të sjellë në jetën tuaj njerëz të rëndësishëm, të cilët do tju ndihmojnë që të ecni dhe të arrini rezultate në karrierën tuaj profesionale. Ju duhet të keni disa qëllime të qarta në lidhje me karrierën tuaj, në mënyrë që të mos hutoheni kur një person i tillë ju pyet, "Si mund t'ju ndihmoj?" Ndërkohë që të gjithë trembëdhjetë muajt do të jenë të veçantë për karrierën tuaj, fundi i korrikut dhe fillimi i muajit gusht do të jenë thjesht të jashtëzakonshëm.
Jupiteri do të takohet me Diellin në 24 korrik,e cila do të konsiderohet si dita më me fat e vitit për të gjithë njerëzit. Çdo shenjë do ta përjetojë këtë ditë në mënyra të ndryshme dhe për ju, më idealja do ishte që ju ta përdornit këtë ditë për të dhënë një intervistë pune, për tu prezantuar ose për të nënshkruar një kontratë. Në këtë ditë, fati do të jetë në anën tuaj dhe ju mund të bëni një përparim të madh. Do tju duhet të prisni dymbëdhjetë vjet të tjerë për të patur një ditë kaq të veçantë nga ana profesionale si kjo. Nëse ju doni të promovoni një produkt të ri ose të lançoni një shërbim për të cilin keni përshtypjen se ka potencial dhe mund të gjenerojë të ardhura, duhet ta bëni pikërisht në këtë datë, 24 Korrik.
Do tju këshilloja që të mos planifikoni pushime në fund të muajit korrik ose në gusht, pasi do të ishte mëkat të humbsni këto vibrime qiellore për karrierën tuaj. Koha juaj më e mirë për të planifikuar një udhëtim emocionues do të jetë në dy javët e para të korrikut, pasi karriera juaj do të vihet në fokus në gjysmën e dytë të korrikut. Nëse ju shkoni jashtë vendit, mendja juaj do të stimulohet nga kultura, ngjyrat, njerëzit dhe ju do të relaksoheni plotësisht – diçka e përkryer kjo për një person që është gati të marrë zyrën kryesore në punë në javët që pasojnë (pas hyrjes së Jupiterit te Luani në 16 Korrik).
Ju do të keni akoma më shumë ndihmë pasi Marsi (një nga planetet që udhëheq shenjën tuaj) do të kalojë në një shenjë tjetër të zodiakut. Marsi do të largohet nga shenja e Peshores më 24 korrik, një shenjë të cilën e ka vizituar që prej dhjetorit të kaluar (2013). Ky ka qenë një vend i vështirë për të pritur planetin e Marsit, sepse ai ju ka lënë mënjanë, duke e bërë pothuajse të pamundur për ju që të rrëmbeni frenat për të të ecur përpara në çdo front në mënyrë të vendosur. Ju keni qenë në një rol mbështetës dhe strategjik si dhe duhet të punonit në prapaskenë. Ky ishte një trend frustrues që zgjati me muaj, por tani do të përfundojë dhe kjo do të ndodhë më 25 korrik. Marsi do të shkojë në shenjën e Akrepit më 26 korrik, duke favorizuar ju mbi të gjithë të tjerët. Ju tani mund të përdorni të gjithë energjinë tuaj drejt qëllimeve tuaja, lirisht dhe pa hezitim. Ju do të jeni në vendin e shoferit, në fund të fundit. Marsi do të ndezë bukurinë dhe sharmin tuaj në nivele të larta, e cila do t'ju ndihmojë në të gjitha aspektet, si personalisht dhe profesionalisht.
Mërkuri, planeti i kontratave dhe negociatave, ka qenë në prapavijë gjatë gjithë muajit qershor dhe do të fillojë të qarkullojë më 1 korrik, një tjetër tregues se batica po kthehet në favorin tuaj. Një tregues tjetër që gjërat po lëvizin në favorin tuaj, është fakti që Saturni, planeti që udhëheq marrëveshjet tuaja më serioze dhe kontratat e rëndësishme do të kthehet në statusin aktiv më 20 korrik.
Në fushën e dashurisë, me lëvizjen e Marsit te Akrepi pas 25 korrikut deri më 13 shtator dhe pozicionimin e Afërditës te shenja e Gaforres nga 19 korriku deri 12 gusht, dy planete të vendosura në shenjat e ujit, ju do të ndriçoni me joshjen dhe sharmin tuaj. Duke ndërmarrë një udhëtim të gjatë me partnerin tuaj, ju do ta ndizni më shumë jetën tuaj romantike, veçanërisht në qoftë se largoheni gjatë dy javëve të para të korrikut. Ju i keni bërë detyrat tuaja, tani është momenti juaj për të shkëlqyer , në mënyrë profesionale dhe romantike! Ditët e vështira të vitit të kaluar dhe të gjysmës së parë të vitit 2014 janë pas jush më në fund!
Shigjetari
Jupiteri, planeti që udhëheq shenjën juaj, tani është duke lëvizur nga një shenjë në tjetrën; një zhvillim i mrekullueshëm ky, pasi tani ky planet i mirësisë, dhuratave dhe fatit të mirë do t'ju ofrojë mundësi të reja për të shijuar jetën. Duke qenë një Shigjetar, ju doni të udhëtoni dhe ndonjëherë ëndërroni edhe për të punuar në nivel ndërkombëtar. Prandaj, ju do ti pëlqeni shumë trembëdhjetë muajt që vijnë, duke filluar nga 16 korrik 2014 deri më 11 gusht 2015. Ju do të ketë të paktën një mundësi shumë të mirë për të udhëtuar në një vend të huaj gjatë kësaj periudhe, në një qytet frymëzuese apo në një zonë ku nuk keni qenë kurrë më parë dhe gjithmonë keni shpresuar ta vizitoni.
Ky trend – lëvizja e Jupiterit në shtëpinë tuaj të nëntë, pasi hyn në shenjën e Luanit më 16 korrik- do të sjellë fat jo vetëm te udhëtimet ndërkombëtare, por edhe në lidhje me një arsimim më të lartë, kështu që nëse aplikoni për një master apo doktoraturë në një institucion arsimimi, ju mund të habiteni që kërkesa juaj do të pranohet dhe ju do të bëheni pjesë e institucionit që keni ëndërruar. Sigurisht, shtoni disa universitete të tjera si rezervë në listën tuaj, për të qenë i sigurt. Po ashtu, nëse aplikoni për ndihmë financiare, apo edhe bursë, përgjigjia që do të merrni do të jetë e kënaqshme për ju. Nëse keni shpresuar për të shitur një libër apo skenar, Jupiteri në shenjën e Luanit do t ju ndihmojë dhe nëse tashmë e keni hedhur një libër në treg, shitjet mund të ecin mjaft mirë.
Me Jupiterit në shenjën e zjarrit Luanin, njësoj si shenja juaj e zjarrit, ju do të shihni se optimizmi juaj do të rritet, sëbashku me pritshmëritë tuaja. Shëndeti dhe gjendja juaj fizike do të përmirësohet tani dhe do të filloni të mendoni se toka është një vend miqësor për ju. Njerëzit që do të hyjnë në jetën tuaj gjatë javëve dhe muajve të ardhshëm, do të kenë një rol të fuqishëm për të luajtur në jetën tuaj, kështu që duhet të jeni i pari që ti ftoni për dreka dhe të gjeni arsye të tjera për tu takuar me ta.
Dita më me fat e gjithë vitit do të jetë 24 Korriku, kur Dielli dhe Jupiteri do të bashkojnë forcat dhe do tju sjellin përvoja të jashtëzakonshme dhe të mirat të shumta nga një person i rëndësishëm. Të gjitha shenjat do ta kenë një ditë të veçantë këtë datë për arsye të ndryshme. Por ju do të përfitoni më shumë se shenjat e tjera, sepse Jupiteri është planeti kryesor që udhëheq shenjën tuaj. Përdorimi 24 korrik për një takim apo intervistë të ndonjë temë në lidhje me shtëpinë tuaj nëntë - udhëtimit, tregtisë ndërkombëtare, media, rrethet akademike, apo në sistemin e gjykatave. Nëse jeni duke planifikuar një udhëtim të rëndësishëm jashtë shtetit, mërrni në konsideratë që ta realizoni pas shfaqjes së Hënës së Re, më 26 Korrik. Kjo hënë e re do të hapë rrugën e energjisë së artë për dy javët në vijim.
Para se të arrini në datën 16 korrik, ju do të keni një periudhë dy javore me mundësi financiare të shkëlqyeshme. Gjatë vitit të kaluar, Jupiteri ka qenë në shtëpinë tuaj të parave të njerëzve të tjerë dhe kështu që ju mund të keni shperblime, rritje page, komisione dhe bonuse apo të keni arritur marrëveshje të kënaqshme financiare gjatë një gjyqi divorci. Dera është mbyllur për shpenzimet tuaja, prandaj në fillim të korrikut ju mund të keni lajme shumë të mira financiare!
Nëse ju mendoni se nuk i keni menaxhuar financat tuaja ashtu siç shpresonit, dy javët e para të korrikut do tju japin një shans të dytë për të arritur marrëveshjen tuaj të vitit. Nëse ju merrni një ofertë për pronën që po përpiqeni të shisni, vlerësojeni këtë ofertë seriozisht dhe negocioni derisa të jeni i kënaqur. Nëse ju punoni në sektorin e shitjeve dhe do të donit që shefin juaj të rishikonte kuotën tuaj të pagesën, kërkoni një takim me shefin tuaj gjatë gjysmës së parë të korrikut. Këtë muaj, ju do të keni një mundësi të shkëlqyer për të marrë një dorë parash, të cilat do tju stampojnë një buzëqeshje të madhe në fytyrën tuaj.
Në sektorin e romancës, ju do të jeni duke shijuar pjesën më të mirë të saj gjatë gjysmës së parë të muajit. Afërdita do të kalojë përmes sektorit tuaj të marrëdhënieve në çift nga data 1 korrik në 18 korrik, duke ju lehtësuar dhe ndriçuar ndërveprimin me partnerin tuaj. Marsi ka qenë në sektorin tuaj të miqësisë për muaj me rradhë dhe do të jetë në kënd të mrekullueshëm me Afërditën, sidomos gjatë fundjavës së 12-13 korrikut, duke ju afruar më shumë me njëri tjetrin. Shigjetarët që janë në një lidhje do jetë të privilegjuar këtë muaj, por edhe ata që janë vetëm, mund të presin të takojnë dikë gjatë udhëtimit, ndoshta në aeroplan ose në tren ndërsa janë duke udhëtuar jashtë vendit.
Jeta juaj është gati për të marrë një kthesë të papritur, gjithmonë për mirë dhe askush nuk do të jetë më i ngazëllyer për ti përjetuar të gjitha këto të mira se vetë ju!
Bricjapi
Muaji Korrik do të jetë si një lojë e madhe, për shkak të planeteve që janë tani në lëvizje. Viti 2014 mund të cilësohet si viti i lëvizjeve. Mërkuri do të hyjë në qarkullim me shpejtësi në 1 korrik, pasi ka qenë në prapavijë që prej 7 qershorit. Saturni, planeti juaj udhëheqës, i cili ka qënë në prapavijë që prej 2 Marsit, do të shkojë direkt në qarkullim më 20 korrik të këtij muaji. Pra të dyja këto planete, do të kenë një ndikim të madh në aktivitetet tuaja të përditshme dhe ti përshpejtojnë gjërat në mënyrë të dukshme. Ju do të jetë i kënaqur që nuk do të ketë më pengesa dhe vonesa.
Gjithashtu Jupiteri, dhënësi i dhuratave dhe fatit të mirë, zakonisht qëndron një vit në shtëpinë e çdo shenje horoskopi që ai viziton. Kjo për shkak se Jupiterit i duhen dymbëdhjetë vjet që të lëvizë rreth të gjitha shenjëve që rrotullohen rreth Diellit. Jupiteri ka qenë në shtëpinë tuaj të angazhimit serioz dhe martesës që nga qershori i vitit 2013 dhe është gati të përfundojë vizitën e tij më 16 korrik të këtij viti. Si një dhuratë në minutën e fundit, Hëna e Re që është shfaqur vetëm disa ditë para se të fillonte muaji korrik,më 26 qershor, do tju nxisi që ta merrni më seriozisht marrëdhënie tuaj të dashurisë.
Në qoftë se ju ndiheni i gatshëm për tu fejuar apo martuar, ju do të shihni së i keni të gjitha kushtet për ta bërë këtë në fillim të korrikut. Nëse jeni i martuar tashmë, ju mund të hartoni plane emocionuese, siç mund të jetë konceptimi i një fëmije ose të bleni shtëpi të re. Ju do të jeni duke menduar diçka të madhe!
Pasi Jupiteri të lëvizë drejt shenjës së Luanit më 11 korrik, për të qëndruar aty gati trembëdhjetë muaj, deri më 11 gusht 2015, ju do të hyni në një nga periudhat më fitimprurëse të jetës suaj. Rritje page e lartë, shpërblim i majmë, bonuse dhe komisione të larta, pagesa sigurimi, trashëgimi, si dhe fonde të tjera të tilla do të jenë kryefjala e kësaj periudhe. Nëse jeni në proçes divorci gjatë këtij viti, marrëveshja që ju do të arrini këtë muaj ka të ngjarë të jetë bujare, për aq kohë sa marrëveshja përfundimtare është bërë pas 16 korrikut.
Dita më me fat e vitit, për të gjitha shenjat e zodiakut, do të jetë më 24 korrik, kur Jupiteri do të takohet me Diellin. Për shenjën tuaj, këto dy trupa qiellorë do të takohen në shtëpinë tuaj të tetë të financave. Përdoreni këtë ditë për të bërë një kërkesë për hua, bursë studimi, kredi bankare, ndihma financiare për kolegj, apo për kapital investimi. Nëse keni nevojë të shisni diçka të shtrenjtë, siç mund të jetë një shtëpi apo makinë, caktoni këtë ditë për të takuar blerësit potencialë. Çfarëdo nisme të ndërmerrni, kjo është dita më e mirë që ta lanconi idenë dhe aktivitetin tuaj. Të jeni i sigurt se rezultati do të jetë mbresëlënës.
Vetëm dy ditë pas kësaj dite të artë, Hëna e Re do të shfaqet në sektorin tuaj financiar më 26 korrik. Ky do të jetë një tjetër moment i shkëlqyer për të nisur produkte dhe shërbime të reja dhe për të aplikuar për fonde që do tju duhen për të përmbushur ndonjë qëllim. Cili është dallimi mes dhuratave të 24 korrikut dhe 26 korrikut? Përpjekjet që keni bërë në të kaluarën do të shpërblehet plotësisht më 24 korrik. Përpjekjet e reja që ju do të filloni tani do të rriten shumë bukur pas 26 korrikut. Veproni shpejt brenda 10 diteve që nga shfaqja e Hënës së Re (26 Korrik) , pasi me kalimin e ditëve fuqia e Hënës dobësohet.
Në këndvështrimin personal, ju për muaj me rradhë keni qenë të fokusuar më shumë në karrierën tuaj, sepse Marsi ka kaluar një kohë jashtëzakonisht të gjatë te shenja e Peshores dhe në shtëpinë tuaj të dhjetë të famës dhe nderime, që prej fillimit të muajit dhjetor 2013. Tani, presioni do të zvogëlohet dhe ju do të keni më shumë kohë për të parë miqtë dhe për tu relaksuar. Ju keni pasur mjaft ulje- ngritje në jetën tuaj, pasi Urani ka shkaktuar zhvillime të papritura në jetën tuaj prej shumë kohësh, duke filluar që në mars të vitit 2011. Tani Marsi është duke lëvizur drejt shenjës së Akrepit, duke ju dhënë më shumë kohë me miqtë tuaj, por edhe ftesa të shumta për të marrë pjesë në ngjarjet sociale dhe gazmore, gjatë periudhës 25 korrik deri në 13 shtator. Gëzojeni këtë fazë, i dashur Bricjap !
Ujori
Shpesh kur jemi duke ecur me makinë në një rrugë shumë të gjatë, e cila është pothuajse njësoj gjatë gjithë kohës, madje nuk ka as ndonjë sinjalistikë në autostradë, na duket sikur udhëtimi ynë është i pafund dhe nuk ka gjasa të ndryshojë së shpejti. Ky është vetëm një iluzion dhe ju do ta shihni të vërtetën e kësaj gjatë këtij muaji korrik, i cili do të jetë padyshim muaji i preferuar i vitit për të gjithë njerëzit. Së pari, për shkak të planeteve që kanë qenë në prapavijë sapo filloi viti 2014,të cilët sollën pengesa për të gjithë njerëzit, përfshirë edhe ju. Mërkuri, planeti që sundon kontratat, marrëveshjet dhe të gjitha blerjet e shitjet, do të kthehet në statusin aktiv në datën 1 Korrik. Saturni, planeti i stabilitetit, përgjegjësisë, dhe pushtetit, do të shkojë direkt në qarkullim në 20 korrik, pasi ka qenë jashtë fazës dhe qarkullimit që prej 2 Marsit. Nëse jeni në kërkim të një pozicioni të ri dhe emocionues në lidhje me karrierën, për të cilin mendoni se e meriton, pa patur asnjë dyshim për këtë, lëvizjet e reja të planeteve Mërkur dhe Saturn do të jenë një ndihmë e madhe për përpjekjet tuaja.
Diçka tjetër do të ndryshojë në mënyrë radikale (për mirë) të gjithë situatën tuaj. Marsi ka qenë në shenjën e Peshores që nga dhjetori i kaluar, por tani do të shkojë në shenjën e Akrepit më 25 korrik, për të qëndruar aty deri më 12 shtator. Si rezultat i kësaj zhvendosjeje, shtëpia juaj e dhjetë e karrierës do të ndizet shkëlqyeshëm. Sado frustrues të ketë qenë deri tani viti 2014, ju jeni duke kërkuar për rrethana të reja. Së shpejti, në javët e para të shtatorit, ju mund të promovoheni, tju kërkohët të merrni pjesë në një konkurs ose për të bërë një fjalim të rëndësishëm për punën tuaj, ose tju ofrohet një pozicion të ri. Nëse ju tashmë e keni marrë një pozicion të ri (shumë e mundshme në mes të majit), atëherë fusha e industrisë ku ndodheni do te vihet në dijeni për këtë. Nga eklipsi i 23 Tetorit, ju mund ta gjeni veten në një mjedis krejtësisht të ri profesional. Përdoreni këtë energji në avantazhin tuaj!
Gjithashtu një lajm i ri për këtë muaj, do të jetë turi i fundit i Jupiterit, planetit të madh të pasurisë dhe fatit të mire, në shtëpinë tuaj të gjashtë të punës dhe shëndetit, i cili ka vendosur të largohet me 17 korrik. Me shumë gjasa ju keni patur projekte të shkëlqyera për të punuar që prej qershorit të vitit 2013 dhe nuk ka dyshim që keni bërë më të mirën për ti realizuar ato. Këto projekte do të kenë një ndikim të drejtpërdrejtë në mënyrën se si ju po vlerësoheni tani që po kërkoni një pozicion të ri. Nëse ju tashmë jeni në një pozicion të ri, përvoja juaj me projektet e kohëve të fundit (që prej qershorit të 2013) do tju ndihmojë fuqishëm për të krijuar programe dhe projekte më të suksesshme.
Gjithashtu gjatë vitit të kaluar, Jupiteri ka qenë në shtëpinë tuaj të gjashtë duke ju ndihmuar për të përmirësuar shprehitë tuaja shëndetësore. Nëse keni patur në plan që të binit në peshë, Jupiteri do të jetë ende në shenjën tuaj për tju ndihmuar të përmbushur qëllimin tuaj, deri më 16 korrik. Hëna e Re që u shfaq vetëm disa ditë para fillimit të korrikut, më 27 Qershor, do tju ndihmojë lidhur me shumë çështje që lidhen me shëndetin. Bëni kontrollet mjekësore rutinë, shkoni për vrap apo në palestër dhe të tjera aktivitete që ju bëjnë mirë për shendetin fizik dhe mendor. Në astrologji, data që filloni programin/nismën tuaj është data që ju keni mbjellë farën. Përqëndrohuni në çështjet e shëndetit fizik në fillim të korrikut. Për ju, kjo do të jetë koha më e mire, sepse më parë, nuk keni patur mbështetjen e planeteve – prandaj tani është koha për të filluar.
Kur Jupiteri të shkojë më 16 korrik në shenjën e Luanit (shenjë e kundert me tuajen), ju do të hyni në një periudhë trembëdhjetë mujore, që mund të konsiderohet e përkryer për martesë. Nëse jeni beqarë dhe po dilni në takim me një person të veçantë për ju, ka shumë gjasa që deri në 11 gusht të vitit të ardhshëm, ju mund të keni marrë unazen e martesës ose të jeni martuar tashmë. Nëse ndodh kështu, muajt e ardhshëm do të konsiderohen si koha më e mirë për të forcuar dashurinë tuaj.
Ky muaj është shumë i veçantë për të realizuar martesën tuaj. Më 24 korrik, ne të gjithë do të kemi ditën më me fat të vitit, falë takimit të Diellit dhe Jupiterin, një ngjarje kjo e përvitshme. Këtë vit këto dy planete udhëheqëse të sistemit diellor do të takohen në sektorin tuaj të martesës, një ditë ideale kjo për tu fejuar ose martuar. Jupiteri nuk e ka ndriçuar këtë pjesë të kartelës suaj yjore që prej mesit të vitit 2002 deri në mesin e vitit 2003.
Nëse 24 Korriku nuk funksionon maksimalisht për ju, vetëm dy ditë më vonë, do të shfaqet Hëna e Re në të njëjtën zonë të kartelës suaj yjore, më 26 Korrik, që do tju japë edhe dy javë të tjera të mbushura me fat lidhur me të njëjtin qëllim. Nëse jeni të martuar tashmë, ju të dy do të afroheni edhe më shumë me njeri tjetrin dhe ndoshta do të merrni vendime dhe do të caktoni qëllime të rëndësishme, siç mund të jetë sjellja në jetë e një fëmijë, apo blerja e një shtëpie të re. Jupiteri sjell të gjitha llojet e nismave, të gjitha të mbushura me dashuri dhe mirësi.
E njëjta energji e këtij eklipsi mund të hedhë bazat e forta për një aleancë biznesi gjatë këtij muaji. Nëse ju doni të punësoni një ekspert, siç mund të jetë një agjent, publicist, apo avokat, ju sygjeroj ta bëni këtë në ditën më me fat (për bashkëpunimet), të dhjetë vjecarit të fundit, 24 korriku. Por mund të filloni bisedimet për aleancën edhe gjatë javës që pason 26 korrikun.
Të nderuar Ujor, siç e shihni, çdo gjë do të ndryshojë në korrik!
Peshqit
Ky do të jetë një muaj i rëndësishëm, pasi Jupiterit, dhënësi i dhuratave dhe fatit, ka vendosur të ndryshojë shenjat më 16 korrik, duke lëvizur nga Gaforrja tek Luani, ku do të qëndrojnë pothuajse për trembëdhjetë muaj në këtë shenjë të re, deri më 11 gusht 2015. Jupiteri nuk ka qenë në shenjën e Luanit që nga gushti i vitit 2003, kështu që ky ndikim është i ri. Me vendosjen te Luani, planeti i Jupiterit do të forcojë shëndetin tuaj, një lajm i mire ky për Peshqit delikatë. Ju jeni njerëz të dhembshur e zemërmirë, prandaj i mbani mbi vete preokupimet e të tjerëve. Njerëzit e tjerë hapin zemrën tek ju, sepse ndjeshmëria juaj është e jashtëzakonshme dhe këshilla juaj e vyer. Megjithatë, duke ndihmuar kaq shumë njerëz, mund të ulët rezistencën tuaj, kështu që për këtë arsye, me Jupiterin në anën tuaj për afro trembëdhjetë muaj,ju do keni ndihmën e duhur për të arritur qëllimet tuaja që lidhen me palestrën dhe fitnesin. Nëse ju keni një problem kronik, tani do të jeni në gjëndje që të gjeni një mjek që e kupton mirë situatën tuaj shëndetësore.
Jupiteri do ndriçojë me mirësinë dhe bujarinë e tij edhe sektorin e detyrave dhe projekteve të punës, kështu që në muajt e ardhshëm, ju do tju jepen projektet/detyrat më të lakmuara- ato që të tjerët do të ishin shumë të lumtur që ti kishin për vete. Nëse ju jeni i vetë-punësuar, kjo do të thotë që ju do ti gëzoheni shumë biznesit të ri. Mund të jetë ide e mirë që të hartoni një reklamë dhe ndoshta fushatë publicitare për biznesi tuaj në fillim të korrikut, për ta promovuar më gjerë atë.
Jeta juaj personale është zhvilluar me ritme të shpejta dhe ju mund të keni takuar dashurinë tuaj të vërtetë gjatë vitit të kaluar, apo të keni pranuar një propozim për martesë. Nëse jeni në një lidhje serioze dhe keni biseduar me njëri tjetrin për të ardhmen tuaj të përbashkët, ju mund të ndieni se së shpejti do të jetë koha për të caktuar datën e martesës tuaj ose nëse jeni të martuar tashmë, ndoshta për të planifikuar një fëmijë.
Nëse nuk keni takuar dikë të veçantë gjatë vitit të fundit, ju do të keni një shans më të mirë tani. Jupiteri po bëhet gati të largohet nga sektorin juaj i romancës,por ju keni Hënën e përsosur të Re të 26 qershorit, që do ta bëjë të shkëlqejë jetën tuaj sociale. Kjo Hënë e Re, do të vazhdojë tju ndihmojë edhe gjysmën e parë të korrikut. Prandaj filloni dhe dilni, argetohuni të dashur Peshq, për aq kohë sa e keni Jupiterin në shenjën tuaj, sepse kur ky planet është afer jush, mrekullitë mund të ndodhin.
Për tju siguruar që jeta juaj dashurore nuk do të pësojë ndonjë përkeqësim, pasi Jupiteri të largohet nga sektori i dashurisë më 16 korrik – Afërdita do të hyjë në shenjën e Gaforres, një pozicion i shkëlqyer ky për ju, nga 18 korrik deri në 12 gusht. Ju do të keni një mundësi ideale që të rinovoni garderobën tuaj me veshje të reja të sezonit actual. Afërdita te Gaforrja e pajtueshme do të sigurohet që ju të dukeni më mirë se kurrë. Gjithashtu pozicionimi i Afërditës në këtë shenjë do të thotë që ju do dukeni joshëse dhe magjike, prandaj është e qartë se ky muaj do jetë i shkëlqyer per ju.
Marsi do të jetë shumë bashkëpunues, pasi ai do të qëndrojë në shenjën e Akrepit nga data 25 korrik deri më 13 shtator. Për muaj të tërë, që nga dhjetori i kaluar 2013, Marsi ishte në sektorin tuaj financiar dhe ka ndikuar në rritjen e shpenzimeve tuaja. Zakonisht Marsi qëndron në çdo pjesë të grafikut yjor për një periudhë gjashtë javore, por ju e keni patur Marsin në shtëpinë tuaj financiare për gati tetë muaj. Kjo mund tju ketë krijuar mjaft stres, por bëni durim se kjo periudhë po mbaron dhe do të shihni që shpenzimet tuaja do të “qetësohen”.
Më 25 korrik, ju mund ti thoni lamtumirë Marsit tek Peshorja, pasi ai nuk do të kthehet më në këtë shenjë për një kohë relativisht të gjatë. Marsi pozicionuar të Akrepi do tju ndihmojë të zgjeroni planet tuaja për të udhëtuar, studiuar dhe gjithashtu për tu marrë më shumë me çështjet që lidhen me mediat, në qoftë se ju interesojnë. Marsi do të mbështesë çdo veprim tuajin dhe do të punojë me Afërditën për të bërë më aktive jetën tuaj sociale. Gjatë fundjavës së korrikut ( 12-13), kur Afërdita dhe Marsi takohen sebashku, ka të ngjarë që ju të përjetoni një episod mjaft romantike! Më 12 korrik, ju mund të merrni pjesë në një martesë apo festë tjetër dhe të jeni i rrethuar nga shumë njerëz të lumtur, disa nga të cilët do ti njhni dhe të tjerët jo. Ju mund të takoni njerëz të ri, të cilët do të donit ti njihnit më shumë, kështu që ju sugjeroj që ti pranoni ftesat për dreka dhe darka pa hezituar.
Gjatë gjithë muajit qershor, Merkuri ka qenë në prapavijë, por do të kthehet në qarkullim më 1 korrik. Tani ju mund të filloni të negocioni dhe të nënshkruni kontrata,por edhe të bleni gjëra të reja, për të cilat nuk do të pendoheni më vonë (siç është e zakonshme, kur Merkuri është jashtë fazës.) Gjithashtu, planeti i Saturnit do të hyjë në qarkullim më 20 korrik, duke ju lejuar dhe bërë të mundur që të argëtoheni me miqtë. Siç e shihni, një nga një, çdo planet është duke punuar për të bashkëpunuar me ju dhe për tju sjellë një tablo të bukur dhe optimiste në fokus.
hau_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn run_Latn als_Latn als_Latn als_Latn als_Latn als_Latn cym_Latn als_Latn als_Latn als_Latn als_Latn als_Latn twi_Latn als_Latn als_Latn als_Latn als_Latn als_Latn als_Latn run_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn als_Latn als_Latn als_Latn taq_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn luo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lua_Latn als_Latn als_Latn als_Latn als_Latn als_Latn als_Latn als_Latn als_Latn